Era punceleta dera mar, de dehòra estant, n'ère tota espaurida: eth sòn còr batanaue coitosaments de pòur, e siguec a mand d'entonar-se'n; mès alavetz se'n brembèc deth prince e dera amna immortau des òmes, e cuelhec coratge, nudèc estretaments era sua cabeladura flotanta ath torn dera tèsta, pr'amor de qué es polips non l'ac podessen agarrar; crotzèt es mans sus eth piech, e s'enventic tau qu'un peish a trauèrs dera aigua, entremiei des polips hastigosi qu'estenien es sòns braci e tentaculs sensitius de cap ada era.